open-index/open-wikipedia-markdown huggingface dataset:
Οδός Αράμ

Η **Οδός Αράμ** (), βρίσκεται στην επαρχία Κέντρον της αρμενικής πρωτεύουσας Ερεβάν. Ονομάστηκε προς τιμήν του Αράμ Μανουκιάν, ηγέτη της Αντίστασης του Βαν του 1915 και ένας από τους ιδρυτές της Πρώτης Δημοκρατίας της Αρμενίας. Είναι ένας από τους παλαιότερους δρόμους στο σύγχρονο Γερεβάν.

Η οδός πηγαίνει από την οδό Χανιτζάν στα νοτιοανατολικά προς την λεωφόρο Μαστότς στα βορειοδυτικά, κατά μήκος της αγοράς του Βερνισάζ του Ερεβάν, της Εθνικής Πινακοθήκης της Αρμενίας και το πάρκο Μισάκ Μανουσιάν.

## Ιστορία
αριστερά|μικρογραφία|Άποψη της οδού (2015)
Η οδός εγκαινιάστηκε το 1837, και ονομάστηκε Οδός Τσάρσκαγια προς τιμήν του τσάρου Νικολάου Α΄ που επισκέφθηκε την πόλη κατά τη διάρκεια αυτής της περιόδου. Το 1919, μετά το θάνατο του πρώτου υπουργού εσωτερικών της Πρώτης Δημοκρατίας της Αρμενίας, του Αράμ Μανουκιάν, η οδός μετονομάστηκε επίσημα προς τιμήν του. Μετά την σοβιετοποίηση της Αρμενίας, οι κομμουνιστές μετονόμασαν την οδό προς τιμήν του μπολσεβικικού ακτιβιστή Σουρέν Σπανταριάν το 1921. Με την ανεξαρτησία της Αρμενίας το 1991, το όνομα Αράμ Μανουκιάν αποκαταστάθηκε και η οδός μετονομάστηκε επίσημα ως **Οδός Αράμ** (αρμενικά: *Arami Poghots*).
Ανάμεσα στο 1917 και το 1919 ο Μανουκιάν έζησε στο κτίριο που βρίσκεται στην Οδο Αράμ 9. Το κτίριο που άνηκε στον Φέιντι Καλανταριάν, χρονολογείται από το 1910 και σχεδιάστηκε από τον αρχιτέκτονα Μπόρις Μεχραμπιάν.
μικρογραφία|Η οδός Αράμ 2014
Στην οδό Αράμ βρίσκονταν παλιά και παραδοσιακά κτίρια του Ερεβάν. Ωστόσο, μετά την ανεξαρτησία της Αρμενίας, η πλειοψηφία των ιστορικών κτιρίων της οδού καταστράφηκαν εντελώς ή μετασχηματίστηκαν σε σύγχρονες πολυκατοικίες με την προσθήκη προσθετων ορόφων. Διατηρήθηκαν μόνο λίγα κτίρια, κυρίως στο τμήμα που εκτείνεται από την οδό Αμποβιαν προς την οδό Μαστότς.

## Έργο «Παλαιό Ερεβάν»
Το 2005, το δημοτικό συμβούλιο του Ερεβάν πρότεινε ένα σχέδιο για να επαναφέρει τα παλιά κτίρια στην Οδό Αράμ, μέσα στα πλαίσια του έργου «Παλαιό Ερεβάν». Το αρχικό σχέδιο πρότεινε την επανακατασκευή στο τμήμα μεταξυ της οδού Αμποβιάν και του πάρκου Μαστότς, με μήκος 320 μέτρων.

Ωστόσο, το σχέδιο αναβλήθηκε για πολλά χρόνια λόγω έλλειψης οικονομικών πόρων. Το προϋπολογισθέν ποσό για την επένδυση σε αυτό το έργο είναι περίπου 150 εκατομμύρια δολάρια, με διάρκεια μεταξύ 3 και 5 ετών.

Τον Απρίλιο του 2013, το έργο αναβίωσε καθώς ξεκίνησε η διαδικασία ανασυγκρότησης μερικών παλαιών κτιρίων. Με βάση το αναθεωρημένο σχέδιο, το «Παλαιό Ερεβάν» θα υλοποιηθεί σύμφωνα με το κύριο σχέδιο του Ερεβάν. Έτσι, η αποκατεστημενη επικράτεια θα δημιουργήσει ένα αστικό περιβάλλον που θα χαρακτηρίζει την ιστορική σκηνή του Ερεβάν, ενσωματωμένο εμπορικά και πολιτιστικά στην σύγχρονη ζωή της πόλης.

## Παραπομπές


## Εξωτερικοί σύνδεσμοι
* Παλαιές εικόνες της οδού Αράμ 

Κατηγορία:Δρόμοι στην Αρμενία
Talking Heads

Οι **Talking Heads** υπήρξε αμερικάνικο ροκ συγκρότημα από την Νέα Υόρκη, που γνώρισε μεγάλη επιτυχία και ήταν από τους κύριους εκπροσώπους του αμερικανικού Post-Punk και New Wave της δεκαετίας του 1980.

## Εξωτερικοί σύνδεσμοι

* Official website 
* Official Facebook page

Κατηγορία:Μουσικά συγκροτήματα από Νέα Υόρκη
Κατηγορία:Post-punk συγκροτήματα
Κατηγορία:Αμερικανικά μουσικά συγκροτήματα
Ντέιβιντ Μπερν

Ο **Ντέιβιντ Μπερν** (αγγλικά: *David Byrne*, προφορά: /bɜːrn/, 14 Μαΐου 1952) είναι βρετανός μουσικός (φωνητικά και κιθάρα) από τη Σκωτία που έχει πολιτογραφηθεί Αμερικάνος. 

## Παραπομπές


## Εξωτερικοί σύνδεσμοι
* 

Κατηγορία:Βραβευμένοι με Χρυσή Σφαίρα
Κατηγορία:Βραβευμένοι με Grammy
Κατηγορία:Βραβευμένοι με Όσκαρ Καλύτερης Πρωτότυπης Μουσικής
Κατηγορία:Ποπ μουσικοί
Κατηγορία:Βρετανοί συνθέτες μουσικής ταινιών
Κατηγορία:Αμερικανοί συνθέτες μουσικής ταινιών
Κατηγορία:Σκωτσέζοι σκηνοθέτες κινηματογράφου
Μνημείο του Σαρνταραπάτ

μικρογραφία|Άποψη του μνημείου Σαρνταραπάτ τον Απρίλιο του 2014
μικρογραφία|Το μνημείοΤο **Μνημείο Σαρνταραπάτ** είναι μνημειακό συγκρότημα για την Μάχη του Σαρνταραπάτ, που βρίσκεται στο χωριό Αράκς της επαρχίας Αρμαβίρ της Αρμενίας, 55 χιλιόμετρα από το Γερεβάν και 11 χιλιόμετρα νοτιοδυτικά από το Αρμαβίρ. Το 1968, κατά τη διάρκεια του εορτασμού της 50ής επετείου από την Μάχη του Σαρνταραπάτ που έλαβε χώρα στις 22-26 Μαΐου 1918, ανεγέρθηκε ένα μνημείο έξω από το σημείο της μάχης.

## Σχέδιο
Το μνημείο σχεδιάστηκε από τον αρχιτέκτονα Ραφαέλ Ισραελγιάν, ενώ τα γλυπτά σχεδιάστηκαν από τους Άρα Χαρουτγιουνγιάν, Αρσάμ Σαχινιάν και Σαμπέλ Μανασιάν.

Η είσοδος πλαισιώνεται από τεράστια φτερωτά βόδια, φτιαγμένα από κόκκινη ηφαιστειακή τέφρα. Μια σκάλα οδηγεί σε ένα τετράγωνο από το οποίο υψώνεται ένα καμπαναριό ύψους 26 μέτρων. Η όμορφη δομή πέργκολας με δώδεκα καμπάνες φαίνεται από μακριά. Οι καμπάνες χτυπούν κάθε χρόνο την ημέρα της ιστορικής νίκης. Το μνημείο φυλάσσεται από μαζικά αρχαία φτερωτά λιοντάρια αρμενικού στυλ και πλαισιώνεται από ένα μνημειακό κήπο για τους μάρτυρες του Καραμπάχ (Αρτσάχ).

## Σημασία
Το μνημείο Σαρνταραπάτ είναι ένα σύμβολο υπερηφάνειας και επιβίωσης. Το μνημείο Σαρνταραπάτ σηματοδοτεί τη θέση της τελευταίας επιτυχής προσπάθειας της Αρμενίας είναι να σώσει το έθνος από την εξαφάνιση στα χέρια των Τούρκων στη Μάχη του Σαρνταραπάτ στις 22 με 26 Μαΐου 1918. Ενάντια σε τεράστιες αντιξοότητες, και την γενοκτονία που έγινε λίγα χρόνια πριν, ο αρμενικός αυτοσχέδιος στρατό κέρδισε τα τουρκικά στρατεύματα και διασφάλισε ένα μικρό μέρος της ιστορικής Αρμενίας, το οποίο αποτελεί την σημερινή Δημοκρατία της Αρμενίας. Δίπλα στο μνημείο υπάρχει επίσης το Ιστορικό Μουσείο Εθνογραφίας και Απελευθερωτικού Κινήματος του Σαρνταραπάτ.

## Δείτε επίσης

* Γενοκτονία των Αρμενίων
* Εκστρατεία του Καυκάσου
* Μάχη του Σαρνταραπάτ

## Παραπομπές


## Εξωτερικοί σύνδεσμοι

* Το μνημείο Σαρνταραπάτ στην Αρμενία
* Τρισδιάστατο μοντέλο του μνημείου

Κατηγορία:Γενοκτονία των Αρμενίων
Τίπι Χέντρεν

Η **Τίπι Χέντρεν** (αγγλικά: Nathalie Kay "Tippi"Hedren) (γενν. 19 Ιανουαρίου, 1930) είναι Αμερικανίδα ηθοποιός, ακτίβιστρια για τα δικαιώματα των ζώων, και πρώην μοντέλο.
## Βιογραφία

Γεννημένη το 1930 στη Μινεσότα, από τον Μπερνάρντ Καρλ Χέντρεν και την Δωροθέα Ενρίεττα Εκχάρτ. 
Από την πλευρά του πατέρα της η Χέντρεν είναι Σουηδή ενώ από την πλευρά της μητέρας της είναι Γερμανίδα και Νορβηγή. Ο πατέρας της είχε ένα μικρό κατάστημα γενικού εμπορίου στο Λαφάγιετ της Μινεσότα, και τις έδωσε το παρατσούκλι "Τίπι"(στα σουηδικά σημαίνει μικρό κορίτσι), ενώ το πραγματικό της όνομα είναι Νάταλι Κέι. Η κακή υγεία του πατέρα της θα αναγκάσει την οικογένεια να μετακομίσει στο Σαν Ντιέγκο της Καλιφόρνια. Από μικρή ηλικία η Χέντρεν θα ασχοληθεί με το μοντελινγκ, κάνοντας φωτογραφίσεις για περιοδικά, και παίρνοντας μέρος σε επιδείξεις μόδας, αρχικά στο Λος Άντζελες και έπειτα στη Νέα Υόρκη.

## Καριέρα
Μετά από μια επιτυχημένη καριέρα ως μοντέλου και εξώφυλλα σε περιοδικά κορυφαίων περιοδικών, μεταξύ άλλων το Life και το Glamour, η Τίπι Χέντρεν μπήκε στην ηθοποιία μετά από μια τηλεοπτική διαφήμιση ενός αναψυκτικού το 1961, όπου ο Άλφρεντ Χίτσκοκ ήρθε σε επαφή με τον ατζέντη της και συναντήθηκαν χωρίς όμως ο σκηνοθέτης να της αναφέρει ότι την ήθελε για να παίξει στην ταινία "Τα πουλιά". Ο Χίτσκοκ ήθελε αρχικά την Γκρέις Κέλι, αλλά εκείνη μετά τον γάμο της με τον Ρενιέ αποφάσισε να εγκαταλείψει την ηθοποιία, αναγκάζοντας τον Χίτσκοκ να βρει καινούργια πρωταγωνίστρια. 
Η Χέντρεν έπαιξε σε δύο μόνο ταινίες του Χίτσκοκ με την δεύτερη ταινία "Μάρνι" του 1962 να κερδίζει μια Χρυσή Σφαίρα ως ηθοποιός της χρονιάς. 
Συνολικά έπαιξε σε 20 ταινίες, μεταξύ άλλων και στην τελευταία ταινία του Τσάρλι Τσάπλιν, "Η Κόμισσα από το Χονγκ Κονγκ" το 1967.

## Προσωπική ζωή
Το 1952 η Χέντρεν παντρεύτηκε τον Πήτερ Γκρίφιθ και γεννήθηκε η κόρη της, επίσης ηθοποιός Μέλανι Γκρίφιθ, το 1957. Χώρισε και ξαναπαντρεύτηκε άλλες δύο φορές πριν αφοσιωθεί στην σωτηρία των άγριων ζώων, όπου ασχολήθηκε εντατικά με το Shambala Preserve,ένα εξωτικό καταφύγιο για άγρια ζώα στην Καλιφόρνια. Σε μια επίσκεψή  της στο Σακραμέντο της Καλιφόρνια συνάντησε αμερικανο-βιετναμέζες πρόσφυγες στον καταυλισμό Hope Village. Όταν είδε ότι ξετρελάθηκαν με το μανικιούρ της αποφάσισε να δημιουργήσει αλυσίδα καταστημάτων στα οποία τους πρόσφερε δουλειά. Σήμερα  η Τίπι Χέντρεν έχει σχολή και το Ιδρυμα Tippi Hedren Nail Scholarship Fundγια την υποστήριξη γυναικών προσφύγων που  μαθαίνουν μανικιούρ.

## Φιλμογραφία

### Κινηματογράφος

### Τηλεόραση

## Παραπομπές


## Εξωτερικοί σύνδεσμοι
* Η  

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Πραιέκτα

Η **Πραιέκτα** ή Πραιϊέκτα, λατιν.: *Praeiecta*, ήταν ανιψιά του Ιουστινιανού Α΄ (β. 527-565).

## Βιογραφία
Ήταν κόρη του Δουλκιδίου/Δουλκισσίμου και της Βιγιλαντίας, αδελφής του Ιουστινιανού Α΄. Αδέλφια της ήταν ο Ιουστίνος Β΄ (β. 565-578) και ο Μάρκελλος πατρίκιος.

Αρχικά παντρεύτηκε τον πατρίκιο Αρεόβινδο, συγκλητικό ευγενούς καταγωγής. To 544 απεβίωσε ο Σολομών, ο στρατηγός που είχε υποτάξει στη Βόρειο Αφρική τους Βανδάλους και τους Μαυριτανούς και ήταν γενικός κυβερνήτης εκεί. Τον διαδέχθηκε ο ανιψιός του Σέργιος, που αποδείχθηκε ανίκανος και η κατάσταση στην Αφρική ξέφυγε από τον έλεγχο. Τότε εστάλη εκεί ο Αρεόβινδος, αν και χωρίς πρότερη στρατιωτική εμπειρία, με μικρή δύναμη.

Αυτός τέθηκε συνδιοικητής με τον Σέργιο, αλλά οι δύο στρατηγοί δεν συμφωνούσαν, κάτι που προοιώνιζε το αποτέλεσμα: υπέστησαν σοβαρή ήττα στη Θακία, αν και σκοτώθηκε ο αρχηγός των ανταρτών Στότζας. Ακολούθως ο Σέργιος απολύθηκε και ο Αρεόβινδος εγκαταστάθηκε στη θέση του. Το 546 έγινε στρατιωτική ανταρσία υπό τον Γκουνθάρικ δούκα της Νουμιδίας. Η Παιέκτα και η αδελφή τού Αρεόβινδου εστάλησαν για ασφάλεια σε μία οχυρή μονή στην Καρχηδόνα· όταν ο Γκουνθάρικ κατέλαβε την πόλη, έθεσε την Πραιέκτα σε κατ' οίκο περιορισμό. Της συμπεριφέρθηκε καλά, διότι σκόπευε να την παντρευτεί.

Τον Γκουνθάρικ δολοφόνησε ο Αρταβάνης ο Αρμένιος, που αποκατέστησε τη Ρωμαϊκή αρχή και η Πραιέκτα, που  τον αντάμειψε με ένα μεγάλο ποσό χρημάτων, τον αρραβωνιάστηκε. Αυτή μετέβη στην Κωνσταντινούπολη και ο Αρταβάνης την ακολούθησε. Η Θεοδώρα όμως ανακάλυψε ότι ήταν ήδη νυμφευμένος και απαγόρευσε τη σχέση. Τότε ο Αρταβάνης δυσαρεστήθηκε και συμμετείχε στη συνωμοσία του 548 εναντίον του Ιουστινιανού Α΄, η οποία όμως απέτυχε. Αντί γι' αυτόν η Πραιέκτα παντρεύτηκε τον Ιωάννη, εγγονό του Υπατίου.

## Οικογένεια
Παντρεύτηκε πρώτα τον πατρίκιο Αρεόβινδο, που σκοτώθηκε το 546.

Περί το 547 η Πραιέκτα έκανε δεύτερο γάμο με τον Ιωάννη, γιο του Πομπηίου.

## Πηγές
* Bury, John Bagnell (1923) [1889]. History of the Later Roman Empire: From Arcadius to Irene (395 A.D. to 800 A.D.). II. New York, New York and London, United Kingdom: Macmillan & Company Limited.
* Martindale, John Robert; Jones, Arnold Hugh Martin; Morris, J., eds. (1992). The Prosopography of the Later Roman Empire. III: A.D. 527–641. Cambridge, United Kingdom: Cambridge University Press. ISBN 978-0-521-20160-5.

Κατηγορία:Βυζαντινοί του 6ου αιώνα
Κατηγορία:Δυναστεία του Ιουστινιανού
Νέα Τάξη Πραγμάτων

Η φράση **Νέα Τάξη Πραγμάτων** μπορεί να αναφέρεται στα ακόλουθα:

* Ως συνώνυμη του διεθνούς αγγλικού όρου **New World Order** (**Νέα Παγκόσμια Τάξη**): 
**Νέα Τάξη Πραγμάτων (πολιτική ορολογία) 
**Νέα Τάξη Πραγμάτων (θεωρία συνωμοσίας)

* Άλλο:
**Νέα Τάξη Πραγμάτων (συγκρότημα)
Μαρία (κόρη Μαυρικίου)

Η **Μαρία** ή Μαριάμ (τέλη 6ου - αρχές 7ου αι.) ήταν, σύμφωνα με τον χρονογράφο Μιχαήλ τον Σύριο του 12ου αι., κόρη του Μαυρικίου και σύζυγος του Χοσρόη Β΄ της Περσίας.

## Βιογραφία
Το 590 ο Χοσρόης, εξόριστος πρίγκιπας, μετέβη στην Κωνσταντινούπολη και ζήτησε συνδρομή από τον Μαυρίκιο Αυτοκράτορα των Ρωμαίων για να διεκδικήσει τον θρόνο από τον Βαχράμ Σχοβίν (β. 590-591). Στο έργο *Σαχναμέ* του Φερντοσί αναφέρεται ο Χοσρόης είχε νυμφευτεί τη Σιρίν πριν εξοριστεί. Ο Σεβέος αναφέρει ότι η Σιρίν ήταν από το Κουζεστάν, ενώ το *Χρονικό της Έδεσσας* ότι ήταν Αραμαία, δηλ. από το Σουριστάν (τη Συρία). Στο έργο *Ραβζάτ ας-σαφά* του Μιρ-Κχβανντ η Σιρίν ήταν αρχικά υπηρέτρια σε ένα σπίτι, όπου σύχναζε ο Χοσρόης. Αλλά αυτά είναι μεταγενέστερες αναφορές και μπορεί να έχουν επηρεαστεί από μύθους.

Η Μαρία απουσιάζει από τις Ρωμαϊκές πηγές. Εμφανίζεται στο *Χρονικό της Έδεσσας*, στον Διονύσιο Τελμαχάρενσις (στο *Χρονικό του 1234*), στον Αλ-Ταμπάρι, στον Ευτύχιο Πατριάρχη της Αλεξανδρείας, στον Φερντοσί, στο *Χρονικό του Σίιρτ*, στον Μιχαήλ της Συρίας, στον Μπαρ Εβραίο και στον Μιρ-Κχβανντ. Το *Χρονικό του Σίιρτ* και το έργο του Μαρί ιμπν Σουλεϊμάν είναι τα μόνα, που αναφέρουν ότι η Μαρία ονομαζόταν επίσης Σιρίν, ταυτίζοντας τις δύο μορφές· την περιγράφουν ως κόρη του Μαυρικίου. Πάντως ο Θεόφιλος Σιμοκάττης, η πιο λεπτομερής ιστορική πηγή για τον Μαυρίκιο, δεν την αναφέρει.

Σχετικά με την ηλικία της, ο Μπάουμ αναφέρει ότι ο Μαυρίκιος νυμφεύτηκε τη σύζυγό του Κωνσταντίνα τον Αύγουστο του 582. Αν η Μαρία ήταν νόμιμο τέκνο του, το 590 θα ήταν μικρότερη των 18 ετών. Οι κύριες πηγές αναφέρουν ως τέκνα τους τα εξής: Θεοδόσιος, Τιβέριος, Πέτρος, Παύλος, Ιουστίνος, Ιουστινιανός, Αναστασία, Θεοκτίστη, Κλεοπάτρα. 

Στο *Σαχναμέ* αναφέρεται ότι η Σιρίν δηλητηρίασε τη Μαρία. Μεταγενέστερες πηγές τις αναφέρουν ως βασίλισσες (ο Χοσρόης Β΄ έγινε βασιλιάς της Περσίας το 591-628). Και στις δύο περιπτώσεις προσπαθούν να αναβιβάσουν η καθεμία τους γιους της στο θρόνο. Η Σιρίν υποστήριζε τον γιο της Μαρντανσάχ, ενώ η Μαρία τον Σιρόη (Καβάδη Β΄), που ήταν γιος της σύμφωνα με μερικές πηγές· σύμφωνα με άλλες ήταν ο πρωτότοκος και όχι της Σιρίν. Ο Μπάουμ θεωρεί τη Σιρίν ιστορική μορφή και τη Μαρία μυθική, ίσως με αφορμή κάποια Ρωμαία, μέλος του χαρεμιού του Χοσρόη Β΄.

## Οικογένεια
Παντρεύτηκε τον Χοσρόη Β΄ της Περσίας και είχε τέκνο:
* Καβάδης Β΄ 590-628, βασιλιάς της Περσίας (628).

## Αναφορές


## Πηγές

Κατηγορία:Βυζαντινοί του 7ου αιώνα
Νέα Τάξη Πραγμάτων (θεωρία συνωμοσίας)

Η **Νέα Τάξη Πραγμάτων** (ή **ΝΤΠ**) είναι η θεωρούμενη θεωρία συνωμοσίας που αφορά μια αναδυόμενη μυστική απολυταρχική παγκόσμια διακυβέρνηση.

Το κοινό θέμα αυτών των θεωριών συνωμοσίας για τη Νέα Τάξη είναι ότι μια μυστική ελίτ εξουσίας, με ατζέντα παγκοσμιοποίησης, συνωμοτεί με σκοπό να κυριαρχήσει τελικά στον κόσμο δια μέσου, αφενός μιας αυταρχικής παγκόσμιας κυβέρνησης, η οποία θα αντικαταστήσει τα κυρίαρχα έθνη-κράτη. Αφετέρου μιας προπαγάνδας που καλύπτει όλα τα θέματα, η ιδεολογία της οποίας χαιρετίζει την καθιέρωση της Νέας Τάξης ως ολοκλήρωση της προόδου της ιστορίας. Πολλά ιστορικά και σύγχρονα πρόσωπα με επιρροή θεωρήθηκαν μέλη της μυστικής οργάνωσης, η οποία λειτουργεί μέσω οργανώσεων-βιτρίνας για να ενορχηστρώσει σημαντικά πολιτικά και οικονομικά γεγονότα. Αυτά τα γεγονότα ποικίλουν από την πρόκληση συστημικών κινδύνων έως την προώθηση "θεραπειών σοκ» στην οικονομία, σε εθνικό ή πολυεθνικό επίπεδο, για να επιτύχουν σταδιακά την παγκόσμια διακυβέρνηση.

Πριν από τις αρχές της δεκαετίας του '90, οι θεωρίες συνωμοσίας για τη Νέα Τάξη Πραγμάτων περιορίζονταν σε δύο αμερικανικές υποκουλτούρες, όπως το μαχητικό αντικυβερνητικό κίνημα και, δευτερευόντως, μέρος του φονταμενταλιστικού Χριστιανισμού, τον οποίο απασχολούσε το τέλος του κόσμου με την έλευση του Αντίχριστου. 

Η θεωρία λέει ότι η ιστορία της Νέας Τάξης Πραγμάτων ξεκινά τον 18ο Αιώνα στη Γερμανία και η πρώτη κίνησή της ήταν η Γαλλική Επανάσταση, η οποία και κατέστρεψε την Παλαιά Τάξη Πραγμάτων στη Γαλλία. Σύμφωνα, πάλι, με τη θεωρία, δεύτερο όπλο της Νέας Τάξης Πραγμάτων ήταν η Αμερικανική Επανάσταση. Άρα μέχρι το 1798 η ΝΤΠ έλεγχε την Αμερική, την Πρωσία και τη Γαλλία, γι' αυτό και συμμάχησαν στους Ναπολεόντιους πολέμους. Σύντομα, όμως, η Γαλλία ξαναβγήκε από τη ζώνη επιρροής της ΝΤΠ. Στον Α' Παγκόσμιο Πόλεμο οι Κεντρικές δυνάμεις αντιπροσώπευαν τη ΝΤΠ, ενώ αντιθέτως η Αντάντ, οι χώρες του ελεύθερου τότε κόσμου μαζί με την Αγγλία, εκτός από τη Γαλλία, την Παλαιά Τάξη Πραγμάτων. Το 1917, με τη Ρωσική Επανάσταση, η ΝΤΠ επιτέθηκε στη Ρωσία, καταφέρνοντας να επικρατήσει ο κομμουνισμός. Ο Β΄ Παγκόσμιος Πόλεμος βρήκε τον Άξονα και το Κόμινφορμ (το οποίο με τον Στάλιν κρατούσε ίσες αποστάσεις) με τη ΝΤΠ, και τους συμμάχους, πλην της Αμερικής, με την ΠΤΠ. Το 1945, που η Γερμανία έχασε τον πόλεμο, άλλη μία προσπάθεια της ΝΤΠ, όπως προηγουμένως ήταν ο Α΄ Παγκόσμιος Πόλεμος, να υποτάξει τον κόσμο απέτυχε. Η Νέα Τάξη Πραγμάτων έπαιξε το επόμενο χαρτί της με το ΝΑΤΟ και τον ΟΗΕ. Οι ΗΠΑ, εξάλλου, με το Δημοκρατικό Κόμμα ήταν με τη Νέα Τάξη, ενώ όταν έπαιρνε την εξουσία το Ρεπουμπλικανικό Κόμμα ήταν με την Παλαιά Τάξη. Πιστεύεται ότι η ΝΤΠ δολοφόνησε τον Αμερικανό Πρόεδρο, Τζον Φιτζέραλντ Κέννεντυ, το 1963. Ο ίδιος είχε πει ότι «Πρόκειται για ένα σύστημα που έχει επιστρατεύσει μεγάλο αριθμό ανθρώπινων και υλικών πόρων».

## Παραπομπές


Κατηγορία:Θεωρίες συνωμοσίας
Κατηγορία:Θεωρίες συνωμοσίας συσχετιζόμενες με τους Εβραίους
Αμπέλ Αγκανμπεγκιάν

Ο **Αμπέλ Γκιόζεβιτς Αγκανμπεγκιάν** (; , γεννήθηκε στις 8 Οκτωβρίου 1932) είναι ηγετικός Σοβιετικός και Ρώσος οικονομολόγος Αρμενικής καταγωγής, πλήρες μέλος της Ρωσικής Ακαδημίας Επιστημών και επίτιμος δόκτορας επιχειρηματικής διοίκησης του Πανεπιστημίου Κίνγκστον και ιδρυτής και πρώτος συντάκτης του περιοδικού EKO.

## Βιογραφία
Ο Αγκανμπεγκιάν γεννήθηκε στις 8 Οκτωβρίου 1932 στην Τιφλίδα της Σοβιετικής Ένωσης (σημερινή Τιφλίδα της Γεωργίας), γιος ανώτερου αξιωματούχου της ΚΚΣΕ. Μετά την αποφοίτησή του από το Κρατικό Οικονομικό Ινστιτούτο της Μόσχας το 1956 εργάστηκε στη σοβιετική κυβερνητική δομή υπεύθυνη για τη μισθολογική πολιτική στην ΕΣΣΔ. Το 1961 εγκατέλειψε το επίσημο έργο και άρχισε την επιστημονική του καριέρα. Έγινε υπάλληλος ενός νέου επιστημονικού ινστιτούτου στο Νοβοσιμπίρσκ, το οποίο γρήγορα συμπληρώθηκε από νέους και φιλόδοξους ανθρώπους από τη Μόσχα. Ένα ενεργό μέλος της ομάδας των μαθηματικών οικονομολόγων που εμφανίστηκε στην ΕΣΣΔ τη δεκαετία του 1960, ο Αγκανμπεγκιάν έγινε μέλος της Ακαδημίας το 1963 (πλήρες μέλος το 1974) και επικεφαλής του ινστιτούτου το 1964. Ήταν μόλις 32 χρονών και είχε δημοσιεύσει μόνο ένα βιβλίο.

Στα τέλη της δεκαετίας του '80 ήταν ένας από τους κύριους οικονομικούς συμβούλους του Μιχαήλ Γκορμπατσώφ και μεταξύ των πρώτων σοβιετικών οικονομολόγων που μίλησαν για την ανάγκη αναδιάρθρωσης της οικονομικής και επιχειρηματικής υποδομής της Σοβιετικής Ένωσης. Οι ιδέες του παρουσιάστηκαν σε πολλά ιδεολογικά βιβλία για την περεστρόικα. Υποστήριξε επίσης το κίνημα για την επανένωση του Ναγκόρνο-Καραμπάχ με την Αρμενία.

Από το 1989 έως το 2002 ήταν ο πρύτανης της Ακαδημίας Εθνικής Οικονομίας υπό την κυβέρνηση της Ρωσικής Ομοσπονδίας. Είναι ξένο μέλος της Βουλγαρικής και της Ουγγρικής Ακαδημίας Επιστημών, και μέλος ανταποκριτής της Βρετανικής Ακαδημίας.

Έχει αποκτήσει δύο παιδιά: τον Ρουμπέν Αγκανμπεγκιάν και την Εκατερίνα Κουπριάνοβα. 

## Βιβλιογραφία

* Abel Aganbegyan, "Moving The Mountain Inside the Perestroika Revolution", Bantam Press 0593018184, 1989.
* Economics in a Changing World: System Transformation, Eastern and Western Assessments Volume 1-3, by Aganbegyan, Abel; Bogomolov, Oleg & Kaser, Michael, 1989.
* Economic Challenge of Perestroika, by Aganbegyan, Abel, Macmillan Press, London, 1994 

## Πηγές

* Biography at Great Soviet Encyclopedia
* Biography

## Παραπομπές


## Εξωτερικοί σύνδεσμοι
* 

Κατηγορία:Μέλη της Ρωσικής Ακαδημίας Επιστημών
Κατηγορία:Μέλη της Σοβιετικής Ακαδημίας Επιστημών
Κατηγορία:Ρώσοι οικονομολόγοι
Κατηγορία:Σοβιετικοί αρμενικής καταγωγής
Θεοφύλακτος Ραγκαβέ

Ο **Θεοφύλακτος** (άκμασε 780) από τη Δυναστεία του Νικηφόρου ήταν δρουγγάριος της Δωδεκανήσου, πατέρας του Μιχαήλ Α΄ Αυτοκράτορα των Ρωμαίων.

## Βιογραφία
Είναι γνωστός από τη συμμετοχή του, με άλλους υψηλόβαθμους αξιωματούχους, στη συνωμοσία του 780 εναντίον της αντιβασίλισσας Ειρήνης χήρας του Λέοντος Δ΄ Ισαύρων (β. 775-780). Οι συνωμότες ήθελαν να θέσουν στο θρόνο τον δευτερότοκο αδελφό του Λέοντος Δ΄, τον Νικηφόρο.

Τότε είχε το βαθμό του δρουγγαρίου της Δωδεκανήσου. Όταν το σχέδιο αποκαλύφθηκε, η Ειρήνη διέταξε δημόσια να μαστιγωθούν, να καρούν και να εκτοπιστούν οι συμμετέχοντες αξιωματούχοι. Ο Λέων Δ΄ είχε αφήσει 9ετή γιο τον Κωνσταντίνο ΣΤ΄ Ισαύρων, που στην αρχή με αντιβασίλισσα τη μητέρα του Ειρήνη και μετά μόνος του κυβέρνησε ως το 797, οπότε η Ειρήνη τον εκτόπισε και κυβέρνησε μόνη της. Το 802 την ανέτρεψε ο Νικηφόρος Α΄, που απεβίωσε το 811 και το επόμενο έτος ο γιος του Σταυράκιος. Αυτόν διαδέχθηκε ο Μιχαήλ Α΄.

## Οικογένεια
Είχε τέκνο:
* Μιχαήλ Α΄ π. 770-844, Αυτοκράτορας των Ρωμαίων. Νυμφεύτηκε την Προκοπία, κόρη του Νικηφόρου Α΄ και αδελφή του Σταυρακίου.

## Πηγές
* Treadgold, Warren T. (1988), The Byzantine Revival, 780–842, Stanford, CA: Stanford University Press, pp. 60–61, 128, 405 (n. 163), ISBN 0-8047-1462-2
* Winkelmann, Friedhelm; Lilie, Ralph-Johannes; et al. (2001). "Theophylaktos (#8294)". Prosopographie der mittelbyzantinischen Zeit: I. Abteilung (641–867), 4. Band: Platon (#6266) – Theophylaktos #8345) (in German). Walter de Gruyter. pp. 672–673. ISBN 3-11-016674-7.



Κατηγορία:Βυζαντινοί του 8ου αιώνα
Κατηγορία:Δρουγγάριοι του πλωίμου
Μορίς Χαλμπβάκς

Ο **Μορίς Χαλμπβάκς** (γαλλικά: *Maurice Halbwachs*, 11 Μαρτίου 1877 – 16 Μαρτίου 1945) ήταν Γάλλος φιλόσοφος και κοινωνιολόγος, γνωστός για τη συμβολή του πάνω στον τομέα της συλλογικής μνήμης. 

## Βιογραφία
Γεννήθηκε το 1877 στη Ρεμς από καθολικούς γονείς. Ο πατέρας του, γερμανός δάσκαλος, εγκατέλειψε την Αλσατία μετά την προσάρτησή της στη Γερμανία στο τέλος του γαλλοπρωσικού πολέμου το 1871. Δυο χρόνια μετά τη γέννηση του Μ. Χαλμπβάκς η οικογένεια μετακόμισε στο Παρίσι.

Ο Μορίς Χαμπβάκς σπούδασε φιλοσοφία με τον Henri Bergson στην Ecole Normale Superieure στο Παρίσι. Αποφοίτησε από τη Φιλοσοφική Σχολή το 1901 και δίδαξε στη δευτεροβάθμια εκπαίδευση μέχρι το 1904. Εκείνο το έτος μετακόμισε στη Γερμανία, καθώς του έχει ανατεθεί η καταλογογράφηση του έργου του Leibniz στο Πανεπιστήμιο του Γκέτιγκεν, έργο που δεν μπόρεσε να ολοκληρώσει. Το 1905 επέστρεψε στη Γαλλία και συνάντησε τον Εμίλ Ντιρκέμ, ο οποίος τον ενέπνευσε να ασχοληθεί με την κοινωνιολογία. Σε άμεσο χρονικό διάστημα συμμείχε στην ομάδα επιμέλειας του περιοδικού *L' Annee Sociologique*, όπου συνεργάστηκε με τον Francois Simiand. To 1909 γύρισε στη Γερμανία και σπούδασε μαρξιστική θεωρία και οικονομικά στο Βερολίνο. 

Κατά τα χρόνια του Μεσοπολέμου ο Χαλμπβάκς αποτέλεσε έναν από τους πιο σημαντικούς συνεχιστές της σχολής του Durkheim συμβάλλοντας στη διάδοση του έργου του δασκάλου του. Ο θαυμασμός του για τον Durkheim τον ώθησε να αναπτύξει τη δική του έρευνα. Ενδιαφέρθηκε για μελετητές εκτός της γαλλικής σχολής, όπως οι Weber, Pareto, Veblen και Schumpeter, στους οποίους αφιέρωσε μακρά επιστημονικά δοκίμια. Το έργο του άσκησε σημαντική επιρροή στην Κοινωνιολογία της Γνώσης. Ο ίδιος σε μια συνέντευξή του 1934 στον αμερικάνικο κοινωνιολόγο Earle E. Eubank αναγνώριζε το πόνημά του: " The Social Frameworks of Memory" ως το πιο σημαντικό του έργο.

Το 1944 συνελήφθη από την Γκεστάπο και μεταφέρθηκε σε στρατόπεδο συγκέντρωσης όπου πέθανε την επόμενη χρονιά. Σπουδαιότερο έργο του είναι «Η συλλογική μνήμη» που θεωρείται κλασσικό και στηρίχτηκε σε χειρόγραφά του και εκδόθηκε μετά τον θάνατό του από συγγενείς του.

## Παραπομπές


Κατηγορία:Γάλλοι φιλόσοφοι
Κατηγορία:Γάλλοι κοινωνιολόγοι
Κατηγορία:Γάλλοι συγγραφείς
Καταρράκτες του Κολέσινου

Οι **καταρράκτες του Κολέσινου** βρίσκονται πάνω από το χωριό Κολέσινο του δήμου Νόβο Σέλο στη νοτιοανατολική περιοχή της Βόρειας Μακεδονίας.

Ρέοντας από τον ποταμό Μπάμπα, ο καταρράκτης βρίσκεται σε υψόμετρο 610 μέτρων στην οροσειρά Μπέλλες. Ο καταρράκτης πέφτει απαλά πάνω από τους πέτρινους βράχους που βρίσκονται στο δάσος της οροσειράς Μπέλλες σε ύψος 19 μέτρων σε πολλαπλά υδάτινα ρεύματα έτσι ώστε να μετατραπεί στον ποταμό από κάτω.

Ο καταρράκτης παραμένει όμορφος κάθε εποχή και συνεχώς μεταβάλλεται για να αντικατοπτρίζει τη φύση που τον περιβάλλει. Το χειμώνα, αυτά τα εύθραυστα ρέματα μπορεί να παγώσουν, και την άνοιξη, ενισχυμένα από τις πρόσφατες βροχοπτώσεις, τα ήπια ρυάκια σπεύδουν πιο δυνατά στις πλευρές του γκρεμού.

Οι καταρράκτες του Κολέσινου είναι σημαντικό τουριστικό αξιοθέατο για το δήμο Νόβο Σέλο. Είναι ανοιχτοί όλο το χρόνο και ο χώρος συνεχίζεται να αναπτύσσεται για να ανταποκρίνεται στις ανάγκες των επισκεπτών. Επί του παρόντος, η περιοχή έχει μια ξύλινη γέφυρα με θέα προς τον καταρράκτη, πάγκους για σύντομη ανάπαυση, ακόμη και περιοχή πικ-νικ με ένα καλυμμένο κιόσκι και χώρο ψησίματος. Ο δήμος έχει μακροπρόθεσμα σχέδια για την κατασκευή ενός εστιατορίου και ενός ξενοδοχείου κοντά στην περιοχή, καθώς και επιπλέον μονοπάτια πεζοπορίας και βελτιώσεις στο δρόμο πρόσβασης.

## Εξωτερικοί σύνδεσμοι
*Πληροφορίες σχετικά με τους Καταρράκτες του Κολέσινου στην επίσημη ιστοσελίδα του δήμου Νόβο Σέλο
*Τουριστικές πληροφορίες στην ιστοσελίδα της Εξερεύνησης της Βόρειας Μακεδονίας

Κατηγορία:Γεωγραφικοί σχηματισμοί της Βόρειας Μακεδονίας
Κατηγορία:Δήμος Νόβο Σέλο
Διαίρεση Ρανγκπούρ

μικρογραφία|Χάρτης των επαρχιών της διαίρεσης Ρανγκπούρ
Η **Διαίρεση Ρανγκπούρ** (βεγγαλικά: রংপুর বিভাগ) ιδρύθηκε στις 25 Ιανουαρίου 2010, ως η έβδομη διοίκηση του Μπαγκλαντές. Πριν από αυτό, η επαρχία αποτελούταν από 8 βόρειες επαρχίες της Διαίρεσης Ρατζσάχι. Υπάρχουν 58 ουπαζίλα (υποεπαρχίες) εντός των 8 επαρχιών. Είναι η βορειότερη διαίρεση του Μπαγκλαντές και έχει πληθυσμό 15.665.000 κατοίκων στην Απογραφή του 2011.

Οι μεγάλες πόλεις της νέας διαίρεσης είναι η Ρανγκπούρ, το Σαϊντπούρ και το Ντινατζπούρ. Η διαίρεση είναι η έδρα γνωστών εκπαιδευτικών ιδρυμάτων, όπως το Κολέγιο Καρμάικλ, το Πανεπιστήμιο Επιστημών και Τεχνολογίας Χατζί Μοχαμάντ Ντανές, το Κολλέγιο Ιατρικής της Ρανγκπούρ, το Κολλέγιο Δόκιμων της Ρανγκπούρ, το Πανεπιστήμιο Μπεγκούμ Ροκέγια και το Πανεπιστήμιο Επιστημών της Τεχνολογίας του Στρατού του Μπανγκλαντές στο Σαϊντπούρ.

Ο Μανσίνγκ, διοικητής του Αυτοκράτορα Ακμπάρ, κατέκτησε μέρος της Ρανγκπούρ το 1575. Όλη η διαίρεση ήταν υπό τον έλεγχο της Μογγολικής αυτοκρατορίας της Ινδίας το 1686. Οι πόλεις Μουγκαλμπάσα και Μουγκαλχάτ της επαρχίας Κουρίγκραμ φέρουν ακόμα σημάδια της εξουσίας των Μουγκάλ στην περιοχή. Κατά τη διάρκεια της εξουσίας της Μογγολικής αυτοκρατορίας της Ινδίας μέρος της διαίρεσης ήταν υπό το σαρκάρ του Γκοραγκάτ και ένα άλλο μέρος υπό το σαρκάρ του Πιντζαράχ. Το Ρανγκαπούρ Γκοργκάτ αναφέρεται στο Ριγιάζ-ους-Σαλατίν. Κατά τη διάρκεια της πρώιμης περιόδου του ελέγχου της Εταιρείας Ανατολικών Ινδιών η αγροτική εξέγερση Φακίρ-Σανιάσι πραγματοποιήθηκε στη περιοχή.

Η περιοχή έχει οδικές, σιδηροδρομικές και αεροπορικές συνδέσεις με άλλες διαιρέσεις και την πρωτεύουσα. Υπάρχουν 21 τρένα ταχείας διαδρομής από την διαίρεση που πηγαίνουν σε άλλα μέρη της χώρας. Υπάρχουν τρία αεροδρόμια στην διαίρεση, όπως το αεροδρόμιο του Σαϊντπούρ.

## Επαρχίες

* Επαρχία Θακουργκαόν 
* Επαρχία Ρανγκπούρ 
* Επαρχία Παντσαγκάρ 
* Επαρχία Νιλφαμάρι 
* Επαρχία Λαλμονιρχάτ 
* Επαρχία Κουριγκράμ 
* Επαρχία Γκαϊμπάντα
* Επαρχία Ντινατζπούρ

## Δείτε επίσης

* Διαιρέσεις του Μπαγκλαντές
* Επαρχία Ρανγκπούρ 

## Παραπομπές


## Εξωτερικοί σύνδεσμοι
* 

Ρανγκπουρ
Φαράγγι του Ρίχτη

Το **Φαράγγι του Ρίχτη** βρίσκεται στην Κρήτη. Πρόκειται για ένα κρατικό προστατευμένο πάρκο κοντά στα Έξω Μουλιανά της Σητείας, στην ανατολική Κρήτη που ξεκινάει από το παραδοσιακό χωριό των Έξω Μουλιανών, που βρίσκεται στην εθνική οδό μεταξύ του Αγίου Νικολάου και της Σητείας και καταλήγει στην απομονωμένη παραλία του Ρίχτη, ανατολικά του χωριού Καλαβρός. Το μονοπάτι της πεζοπορίας έχει μήκος περίπου 4 χλμ., μέτριας κατά την άνοιξη, το καλοκαίρι και το φθινόπωρο έως και μεγάλης κατά το χειμώνα δυσκολίας. Η πλούσια βλάστηση (κυρίως πλατάνια, άγρια ​​μούρα, τοπικά λουλούδια και βότανα) και η ζωή των ζώων (κυρίως τοπικά είδη πεταλούδων, μικρά ερπετά, πουλιά και μικρά θηλαστικά) μπορούν να παρατηρηθούν κατά μήκος της πορείας, καθώς και παλιές πέτρινες γέφυρες και νερόμυλοι πριν να καταλήξει στον καταρράκτη του Ρίχτη και την παραλία, καθιστώντας το μονοπάτι του φαραγγιού του Ρίχτη μία από τις πιο διαφοροποιημένες πεζοπορικές εμπειρίες στην Κρήτη.

## Παραπομπές


Κατηγορία:Φαράγγια της Κρήτης
Κατηγορία:Καταρράκτες στην Ελλάδα
Διαίρεση Μίμενσινγκ

Η **Διαίρεση Μίμενσινγκ** (βεγγαλικά: ময়মনসিংহ বিভাগ) είναι μια από τις οκτώ διαιρέσεις του Μπαγκλαντές. Έχει έκταση 10.485 τ.χλμ. και πληθυσμό 11.370.000 κατοίκων στην απογραφή του 2011. Δημιουργήθηκε το 2015 από επαρχίες που προηγουμένως αποτελούσαν μέρος της Διαίρεσης Ντάκα. Εδρεύει στο Μίμενσινγκ της ομώνυμης επαρχίας.

## Ιστορία
αριστερά|μικρογραφία|Επαρχιακός Χάρτης της Βεγγάλης, που δείχνει την Μεγαλύτερη Επαρχία Μίμενσινγκ (μαζί με τις σημερινές επαρχίες Τανγκάιλ και Κισορεγκάντζ) το 1917.
Η Ευρύτερη Περιφέρεια Μίμενσινγκ (η επαρχία Μίμενσινγκ μαζί με έξι άλλες γειτονικές επαρχίες) δημιουργήθηκε ως επαρχία Μίμενσινγκ από τη Βρετανική κυβέρνηση της Ινδίας το 1787. Αργότερα αναδιοργανώθηκε σε δύο φάσεις σε έξι επαρχίες: Μίμενσινγκ, Κισορεγκάντζ, Νετρακόνα, Τανγκάιλ, Τζαμαλπούρ και Σερπούρ.

Στις 12 Ιανουαρίου 2015 η πρωθυπουργός Σεΐχ Χασίνα ανακοίνωσε την ίδρυση της διαίρεσης Μίμενσινγκ. Αρχικά θα περιλαμβάνονταν έξι επαρχίες (αυτές που περιλάμβανε η αρχική επαρχία Μίμενσινγκ του 1787), οι οποίες θα αποσπούνταν από την διαίρεση της Ντάκα. Ωστόσο, ενώ τέσσερις επαρχίες ήταν πρόθυμες για την ίδρυση νέας διαίρεσης, οι άνθρωποι στις επαρχίες Τανγκάιλ και Κισορεγκάντζ επιθυμούσαν να παραμείνουν μέρος της Διαίρεσης Ντάκα. Στις 14 Σεπτεμβρίου 2015, η διαίρεση δημιουργήθηκε επίσημα ως μια διαίρεση αποτελούμενη από τέσσερις επαρχίες.

## Διοικητικές διαιρέσεις

Τα στοιχεία των απογραφών του 1991, 2001 και 2011 προέρχονται από την πτέρυγα Απογραφής Πληθυσμού της Στατιστικής Υπηρεσίας του Μπανγκλαντές. Τα στοιχεία της απογραφής του 2011 βασίζονται στα προκαταρκτικά αποτελέσματα.

## Παραπομπές


## Εξωτερικοί σύνδεσμοι
* 

Μιμενσινγκ
Μη θεϊσμός

Ο όρος **μη θεϊσμός** περιγράφει ένα φάσμα θρησκευτικών και μη θρησκευτικών στάσεων οι οποίες χαρακτηρίζονται από την απουσία πίστης σε ένα Θεό ή θεούς. Ο μη θεϊσμός γενικά έχει χρησιμοποιηθεί για να περιγράψει την απάθεια ή τη σιωπή απέναντι στον Θεό και διαφέρει από τον αθεϊσμό και τον αντιθεϊσμό. Ο μη θεϊσμός δεν περιγράφει μη πίστη στον θεό· περισσότερο χρησιμοποιείται ως όρος ομπρέλα για να περιγράψει διάφορες διακριτές θέσεις, όπως ο αγνωστικισμός, ο ιγνωστικισμός, ο σκεπτικισμός, ο πανθεϊσμός,ο  ιετσισμός και ο απαθεϊσμός. 

Από την σκοπιά του μη θεϊστικού αγνωστικισμού, ο φιλόσοφος Άντονι Κένι (Anthony Kenny) διαχωρίζει τους αγνωστικιστές σε αυτούς που βρίσκουν τη φράση «ο θεός υπάρχει» ως αβέβαιη και σε αυτούς που βρίσκουν κάθε συζήτηση για τον θεό ότι δεν έχει νόημα. Ωστόσο κάποιοι αγνωστικιστές δεν είναι μη θεϊστές αλλά μάλλον αγνωστικιστές θεϊστές.

Αλλες σχετικές φιλοσοφικές απόψεις για τον θεό και τις θεότητες, είναι ο ιγνωστικισμός και ο σκεπτικισμός. Επειδή υπάρχουν αρκετοί ορισμοί για τον όρο Θεός, κάποιος θα μπορούσε να είναι άθεος για μια έννοια του θεού, ενώ να παραμένει αγνωστικιστής σύμφωνα με μια άλλη ορολογία.

## Ορισμός
Το *[[Oxford English Dictionary]]*, το 2007 δεν έχει ορολογία για τον μη θεϊσμό, όμως έχει για τον μη θεϊστή, ορίζοντας τον ως ένα άνθρωπο ο οποίος δεν είναι θεϊστής. Μια πρώτη χρήση του όρου (με παύλα) για τον μη-θεϊσμό, υπάρχει από το 1852 από τον George Holyoake.

## Παραπομπές


## Εξωτερικοί σύνδεσμοι
* Nontheism.org (αγγλικά)

Κατηγορία:Αθεϊσμός
Αγνωστικιστικός αθεϊσμός

**Αγνωστικιστικός αθεϊσμός** ή **αγνωστικός αθεϊσμός** είναι η φιλοσοφική θέση η οποία συμπεριλαμβάνει και τον αθεϊσμό και τον αγνωστικισμό. Οι αγνωστικιστές αθεϊστές είναι αφενός αθεϊστές, επειδή δεν έχουν πίστη σε κάποιαν θεότητα, και αφετέρου αγνωστικιστές, επειδή ισχυρίζονται ότι η ύπαρξη κάποιας θεότητας είναι αδύνατο να είναι γνωστή είτε ως θέση αρχής, είτε ως γνώση από τα μέχρι τώρα δεδομένα.

Οι αγνωστικιστές αθεϊστές είναι σε αντίθεση με τους αγνωστικιστές θεϊστές, οι οποίοι πιστεύουν ότι υπάρχει ένας ή περισσότεροι θεοί αλλά η γνώση για αυτούς είναι αδύνατη (πάλι είτε ως θέση αρχής είτε ως γνώση από τα μεχρι τώρα δεδομένα)

## Κριτική
Οι περισσότεροι άθεοι είναι αγνωστάθεοι αλλά σπανιότατα το παραδέχονται. Απορρίπτουν την ενδελεχή απόρριψη του Θεού διότι λένε έχει αμελητέα πιθανότητα ύπαρξης την οποία ανέχονται. Στην Ελλάδα αλλά και στο συνολικό εγχείρημα της Βικιπαίδειας οι αγνωστάθεοι (που είναι η πλειοψηφία) ασκούν ακραίο μπούλινγκ στους άθεους που έχουν γνώση της αθεΐας [γνωστικοί άθεοι, μη ιουδαιο-χριστιανοί μα αθεογνωστικιστές] (πχ μελέτη προσωπότητας/personhood, προαπαιτούμενα φυσικής θεμελίωσης, γιατί ένα μερολογικό άτμητο (αγγλ. mereological simple) δεν φέρει πληροφοριοεπεξεργαστικές τροπικότητες και πληροφορία, η θεμελιότητα των λογικών διεργασιών επί του πλησιπρόσωπου (βλ. πίμπλημι) υπολογιστή [οπότε δεν έχει κι ελεύθερη θέληση/βούληση], η αρχή του Landauer και η φυσική επίπτωση της πληροφοριακής επεξεργασίας, η αναγκαιότητα του τοπολογικού χώρου ακόμα και στον εξιδανικευμένο υπολογιστή πλήρους προσωπότητας, η μη αξιωματικότητα της προσωπότητας, η συνθετότητα του πλησιπρόσωπου υπολογιστή (μερολογικό σύνθετο με τροπικότητες επεξεργασίας και μνήμες), η μη κοσμοθεμελιότητα της προσωπότητας [η κοσμοθεμελίωση πχ quantum foundations δεν ταυτίζεται με την κοσμογονία πχ Μεγάλη Έκρηξη· η κοσμοθεμελίωση είναι θεμελιωδέστερη], η μη μονολιθικότητα της λογικής [λογικισμός και νεολογικισμός, comparative and variable neologicism, πειραματικά αξιωματικά συστήματα], η ανυπαρξία του καθολικού αξιωματικού συστήματος [που εμπεριέχει κάθε λογικώς εφικτό], οι διαφορές των συστημάτων απόδειξης [proof systems: μαθηματικά, γεωμετρίες] από τα συστήματα ευρείας υποστατότητας [φυσική θεμελίωση/ σύμπαντα] κ.α.).

## Παραπομπές


Κατηγορία:Αθεϊσμός
Γιολάντα του Λιν

Η **Γιολάντα του Λιν** (*Yolande de Ligne*, 6 Μαΐου 1923 -13 Σεπτεμβρίου 2023) είναι η χήρα σύζυγος του αρχιδούκα Καρόλου Λουδοβίκου της Αυστρίας.

## Βιογραφία
Η *Γιολάντα Μαρία Ιωάννα Καρλόττα* γεννήθηκε στις 6 Μαΐου 1923 στη Μαδρίτη είναι το τρίτο παιδί και η νεότερη κόρη του Ευγένιου, 11ου Πρίγκιπα του Λιν, και της Φιλιππίν ντε Νοάιγ.

Στις 17 Ιανουαρίου 1950 η Γιολάντα παντρεύτηκε τον Κάρολο Λουδοβίκο της Αυστρίας στο Κάστρο Μπελόλ του Βελγίου. Το ζευγάρι μαζί απέκτησε τέσσερα παιδιά:
* Ροδόλφος (γενν. 1950), παντρεύτηκε την Ελέν ντε Βιγιενφάν ντε Βογκελσάν. Απέκτησαν 7 παιδιά.
* Αλεξάνδρα (γενν. 1952), παντρεύτηκε τον Έκτορ Ρίεσλε Κοντρέρας. Απέκτησαν 3 παιδιά.
* Κάρολος Χριστιανός (γενν. 1954), Αρχιδούκας της Αυστρίας. Νυμφεύτηκε την Μαρία Άστριντ των Βουρβόνων-Πάρμας, κόρη του Ιωάννη του Λουξεμβούργου. Απέκτησαν 5 παιδιά.
* Μαρία Κωνσταντία (γενν. 1957), παντρεύτηκε τον Φραντς Γιόζεφ φον Αούερσπεργκ-Τράουτσον. Απέκτησαν 1 υιοθετημένο παιδί και 3 βιολογικά παιδιά (1 θνησιγενές).
 
Απεβίωσε στις 13 Σεπτεμβρίου 2023 σε ηλικία 100 ετών 

## Τίτλοι
***6 Μαΐου 1923 - 17 Ιανουαρίου 1950**: *Η Υψηλότητα* Πριγκίπισσα Γιολάντα του Λιν
***17 Ιανουαρίου 1950 - μέχρι σήμερα**: *Η Αυτοκρατορική και Βασιλική Υψηλότητα* Αρχιδούκισσα Γιολάντα της Αυστρίας

### Τιμητικές διακρίσεις
*  Οίκος των Αψβούργων: Ντάμα του Αυτοκρατορικού και Βασιλικού Τάγματος του Έναστρου Αστέρος, 2η Τάξη 

## Παραπομπές


*
* Coddington, John Insley, "The Franco-American Ancestry and Connections of the Archduchess Yolande of Austria: Murat, Fraser, Noailles et al.," *[[The American Genealogist]]*, 64 (July 1989): 171-78.

Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Αγία Ιουλιανή της Νικομηδείας

Η **Αγία Ιουλιανή της Νικομηδείας** είναι Αγία της Ορθόδοξης και της Καθολικής Εκκλησίας. Η μνήμη της εορτάζεται στις 21 Δεκεμβρίου.

## Βίος
Η Αγία Ιουλιανή καταγόταν από τη Νικομήδεια της Μικράς Ασίας από ειδωλολάτρες γονείς της αρχοντικής τάξης, ενώ η ίδια είχε κρυφά γίνει χριστιανή. Οι γονείς της την είχαν αρραβωνιάσει με έναν αξιωματιούχο που ονομαζόταν Ελεύσιος, ήδη από μικρή ηλικία. Η Ιουλιανή προσπάθησε να καθυστερήσει τον γάμο και, όταν είδε πως δεν μπορούσε πια, αρνήθηκε να παντρευτεί. Ο Ελεύσιος, γεμάτος οργή, πληροφορήθηκε ότι η Ιουλιανή ήταν χριστιανή. Αυτό είχε ως αποτέλεσμα τη σύλληψη της Αγίας.

Κατά την παραμονή της στη φυλακή, της δόθηκε η ευκαιρία να παντρευτεί τον Ελεύσιο ώστε να γλυτώσει την ζωή της, η Ιουλιανή όμως αρνήθηκε να νυμφευθεί ειδωλολάτρη.

Ο Ελεύσιος, αφού τη μαστίγωσε, της έκαψε το πρόσωπο και στη συνέχεια της είπε: "Πήγαινε τώρα στον καθρέφτη να δεις την ομορφιά σου". Εκείνη του απάντησε: "Στην ανάσταση των δικαίων, δεν θα υπάρξουν καψίματα και πληγές, παρά μόνο η ψυχή. Γι' αυτό Ελεύσιε, προτιμώ τις προσωρινές πληγές του σώματος παρά τις αιώνιες πληγές της ψυχής". Λίγο μετά, η Αγία Ιουλιανή αποκεφαλίστηκε, σε ηλικία μόλις δεκαοκτώ ετών. Ο Ελεύσιος αργότερα κατασπαράχθηκε από λιοντάρι όταν ναυάγησε σε κάποιο άγνωστο νησί.

## Παραπομπές


## Βιβλιογραφία
*Mombritius, Sanctuarium, II, fol. 41 v.-43 v.;
*Oswald Cockayne, *St. Juliana* (London, 1872)
*Vita di S. Giuliana (Novara, 1889);
*Oskar Backhaus, *Ueber die Quelle der mittelenglischen Legende der hl. Juliana und ihr Verhaltnis zu Cynewulfs Juliana* (Halle, 1899).

## Εξωτερικοί σύνδεσμοι
* Life of St Juliana in the Golden Legend
* Catholic Forum: St Juliana with details of her iconography
*  Santa Giuliana di Nicomedia

Ιουλιανή
Ιουλιανή
Ιουλιανή
Θεολογική αγνωσία

**Θεολογική αγνωσία** είναι η θέση ότι η θρησκευτική γλώσσα -κυρίως σε ότι αφορά έννοιες όπως *[[Θεός]]*- δεν μπορούν να έχουν γνωστικό  νόημα. Μερικές φορές θεωρείται συνώνυμη με τον ιγνωστικισμό.

## Overview
Οι θεολογικοί αγνωστιστές επιχειρηματολογούν με διαφορετικούς τρόπους, ανάλογα με τι νόημα αποδίδει ο καθένας στις διάφορες λέξεις. Ένα επιχείρημα είναι ότι οι ορισμοί για τον Θεό δεν μπορούν να αναλυθούν, είναι αυτοαναφορικοί, σχετικιστικοί και κυκλικοί. Για παράδειγμα η φράση «ο Θεός είναι Αυτός που δημιούργησε τα πάντα εκτός από τον εαυτό του» είναι κυκλική.

Ο φιλόσοφος Μάικλ Μάρτιν γράφοντας ως επαληθευσιστής καταλήγει ότι η θρησκευτική γλώσσα δεν έχει νόημα επειδή δεν μπορεί να επαληθευτεί.

Ο Τζορτζ Σμιθ επιχειρηματολογεί ότι δεν υπάρχουν ιδιότητες με νόημα, μόνο αρνητικά οριζόμενες ιδιότητες , οι οποίες νοηματοδοτούν τον κάθε όρο. Για παράδειγμα: Σκεφτείτε την πρόταση για την ύπαρξη ενός Ροζ Μονόκερου. Όταν εξετάζει κανείς την πρόταση, μπορεί να χρησιμοποιήσει ιδιότητες που μπορούν να περιγράψουν την ιδέα ώστε να την περιγράψει με λέξεις. Όταν δεν ξέρει όμως κανένας κάποιο Ροζ Μονόκερο, μπορεί ελάχιστα να περιγραφεί χρησιμοποιώντας τις λέξεις «ροζ», «κέρας» και «άλογο». Μόνο τότε μπορεί η πρόταση να γίνει αποδεκτή ή να απορριφθεί.Η απόρριψη ή αποδοχή της πρότασης, είναι διαφορετική από την έννοια.

Ο καθηγητής φιλοσοφίας Steven J. Conifer ισχυρίζεται για πως άθεος είναι όχι μόνο αυτός που δεν έχει πίστη στους θεούς αλλά επιπλέον, αρνιέται ότι οι θεοί υπάρχουν, αλλά αυτός που έχει θεολογική αγνωσία δεν απαντά γιατί δεν υπάρχει κάτι κατανοητό στο οποίο *δεν* πιστεύει. 
## Σημειώσεις

## Παραπομπές


Κατηγορία:Αθεϊσμός
Καλό Κόμμα

Το **Καλό Κόμμα** (τουρκικά: İyi Parti) είναι συντηρητικό φιλοευρωπαϊκό πολιτικό κόμμα στην Τουρκία. Ιδρύθηκε στις 25 Οκτωβρίου 2017 από τη Μεράλ Ακσενέρ. Το όνομα και το έμβλημα του κόμματος αναφέρονται στην τουρκική φυλή Καγί, μία από τις εννέα κύριες τουρκικές φυλές, μέλος της οποίας υπήρξε ο Γαζή Οσμάν, ιδρυτής της Οθωμανικής Αυτοκρατορίας.

Το κόμμα προέκυψε από την αποχώρηση σημαντικών μελών του Κόμμα Εθνικιστικής Δράσης (KEΔ) και την προσχώρηση μελών του Ρεπουμπλικανικού Λαϊκού Κόμματος (PΛK).

## Πολιτικές θέσεις
200px|μικρογραφία|αριστερά|Η Μεράλ Ακσενέρ στην πρώτη της ομιλία ως πρόεδρος του κόμματος, στις 25 Οκτωβρίου 2017.
Η Μεράλ Ακσενέρ περιγράφει το κόμμα της ως κεντρώο, εθνοκεντρικό, με όραμα για την οικονομική ανάπτυξη της χώρας. Τα ΜΜΕ το περιγράφουν ως εθνικιστικό, συντηρητικό, κεμαλικών αρχών, κεντροδεξιό ως δεξιό κόμμα. Το κόμμα υποστηρίζει την αρμονική συμβίωση των εθνικών μειονοτήτων, βασιζόμενη στην ανεκτικότητα και το σεβασμό των ανθρωπίνων δικαιωμάτων. Υπέρμαχος των δικαιωμάτων των γυναικών, με έντονη παρουσία σε θέματα που αφορούν την έμφυλη βία και τον ρατσισμό εναντίον των γυναικών, η Ακσενέρ ήταν η πρώτη γυναίκα που διεκδίκησε την Προεδρία της Τουρκίας στις εκλογές του 2018.

## Παραπομπές


Κατηγορία:Τουρκικά πολιτικά κόμματα
Κατηγορία:Δεξιά πολιτικά κόμματα
Αλεξάντερ Χόγιος

Ο κόμης **Αλεξάντερ φον Χόγιος** (γερμανικά: *Alexander von Hoyos*) ήταν Αυστριακός διπλωμάτης, γεννημένος στις 13 Μαΐου 1876 στο Φιούμε της Αυστροουγγαρίας (σημερινή Ριέκα της Κροατίας). Απεβίωσε στις 20 Οκτωβρίου 1937 στο Σβέρτμπεργκ (Αυστρία).

Προϊστάμενος ιδιαίτερου γραφείου στο Υπουργείο Εξωτερικών Υποθέσεων της Αυστροουγγαρίας κατά το ξέσπασμα του Α΄ Παγκοσμίου Πολέμου, το 1914, ο Χόγιος έπαιξε σημαντικό ρόλο κατά την διάρκεια της «Κρίσης του Ιουλίου». Εντός του συγκεκριμένου πλαισίου, εστάλη στο Βερολίνο για την πραγματοποίηση διπλωματικών αποστολών, πιθανώς λόγω του ότι επρόκειτο για κουνιάδο του Χέρμπερτ φον Μπίσμαρκ.

Νυμφεύτηκε στο Παρίσι, το 1913, την Εντμέ ντε Λουά-Σαντιέ (1892–1945), με την οποία και απέκτησε τέσσερα τέκνα. Η κόρη του, Μελανί (1916–1947), νυμφεύθηκε, το 1937, τον κόμη Γκότφριντ φον Μπίσμαρκ-Σένχαουζεν.

## Παραπομπές


Κατηγορία:Αυστροούγγροι διπλωμάτες του Α΄ Παγκοσμίου Πολέμου
Κατηγορία:Αυστροούγγροι διπλωμάτες
Κατηγορία:Πρόσωπα του Α΄ Παγκοσμίου Πολέμου
κατηγορία:Αυστριακοί του 20ού αιώνα
Κατηγορία:Αυστριακοί διπλωμάτες
Κατηγορία:Κόμητες της Αυστρίας
Κατηγορία:Αυστριακοί ισπανικής καταγωγής
Εκλογές Εδαφικού Συμβουλίου σε Ουαλίς και Φουτουνά (2017)

**Εδαφικές εκλογές** διεξήχθησαν στην Ουαλίς και Φουτουνά στις 26 Μαρτίου 2017, με σκοπό την ανανέωση της τοπικής Συνέλευσης.

## Τρόπος ψηφοφορίας
Η περιφερειακή Συνέλευση των Γουόλις και Φουτούνα αποτελείται από 20 έδρες, τα μέλη των οποίων εκλέγονται για πέντε χρόνια στο ψηφοδέλτιο, με λίστα για μια θητεία σε πενταεδρικές εκλογικές περιφέρειες. Το νησί της Ουαλίς εκπροσωπείται από 13 εκλεγμένους (6 για την περιοχή της Mua, 4 για την περιφέρεια της Hahake , και 3 για την περιφέρεια της Hihifo), ενώ η  Φουτούνα εκλέγει 7 (4 για την περιφέρεια της Alo και 3 της Sigave)..
## Συμμετοχή
Η συμμετοχή στις περιφερειακές εκλογές του 2017 ήταν από τις υψηλότερες των τελευταίων δεκαετιών στην Γουάλις και Φουτούνα. 8.421 εκλογείς κλήθηκαν στις κάλπες. Κατά το κλείσιμο των δημοσκοπήσεων, ποσοστό 88,75 % των ψηφοφόρων της Γουόλις και Φουτούνα είχαν προσέλθει για να ψηφίσουν,. Το 2012, η συμμετοχή ήταν 85,95 %. Το μεσημέρι, η προσέλευση ήταν ήδη υψηλή, 2.904 ψηφοφόροι, ποσοστό 34 % στις 11 το πρωί.

Στην Ουαλίς, η συμμετοχή ανήλθε σε σχεδόν 87 % με 5.227 ψηφίσαντες από τους συνολικά 6.019 εγγεγραμμένους.

Στη Φουτούνα, η συμμετοχή ήταν κατά πολύ υψηλότερη από αυτήν της Ουαλίς με ποσοστό συμμετοχής 93% , που αντιστοιχεί σε 2.262 ψηφοφόρους επί συνόλου 2.419 εγγεγραμμένων.

Ο αριθμός των πληρεξουσίων ήταν σε άνοδο. Έφτασε το 21% στο Φουτούνα και σχεδόν το 20% των ψήφων στην Ουαλίς, με ένα ρεκόρ, 30% για την Mua.

## Αποτελέσματα
8.738 εγγεγραμμένοι, κλήθηκαν να προσέλθουν στις κάλπες σε 13 εκλογικά τμήματα.

Στις  εκλογές ανανέωσαν τη θητεία τους τα μισά από τα εκλεγμένα μέλη της τοπικής Συνέλευσης, με 9 νέα μέλη από τα συνολικά 20. Σχεδόν το ένα τρίτο των εκλεγμένων αξιωματούχων ήταν γυναίκες, με 6 εκλεγείσες.

## Σημειώσεις και παραπομπές


2017
Ουαλις και Φουτουνα
Ρωμύλος (γιος Ανθέμιου)

Ο **Ρωμύλος** ή Ρόμουλος, λατιν. Romulus (άκμασε 469-479) υποστήριξε τον αδελφό του Μαρκιανό να σφετεριστή τον θρόνο της Ανατολής, στη Ρωμαϊκή Αυτοκρατορία, αλλά δεν επέτυχαν και διέφυγε στη Δύση.

## Βιογραφία
Ήταν γιος του Ανθεμίου αυτοκράτορα της Δύσης (467-472) και της Μαρκίας Ευφημίας, κόρης του Μαρκιανού Αυτοκράτορα της Ανατολής (450-457). Ο πατέρας του ήταν από τον επιφανή Οίκο των Προκοπίων, δισεγγονός του Προκοπίου σφετεριστή το 365-6. Αδέλφια του ήταν ο Ανθεμίολος, ο Μαρκιανός, ο Προκόπιος Ανθέμιος και η Αλυπία, σύζυγος του Ρικίμερος magister militum της Δύσης. 

Ο αδελφός του Μαρκιανός είχε νυμφευτεί τη Λεοντία. Το 474 απεβίωσε ο πατέρας της Λέων Α΄ ο Θραξ και τον διαδέχθηκε ο Ζήνων, σύζυγος της Αριάδνης, μεγαλύτερης κόρης του Λέοντα Α΄. Το 479 ο  Μαρκιανός διεκδίκησε τη διαδοχή· τον υποστήριξαν οι αδελφοί του Ρωμύλος και Προκόπιος Ανθέμιος. Ο λαός ήταν δυσαρεστημένος με τον Ζήνωνα, που καταγόταν από την Ισαυρία της Συρίας και τον θεωρούσαν ξένο. Οι τρεις αδελφοί ζήτησαν τη συνδρομή του Θεοδώριχου Στράβωνα και μάζεψαν στρατό στην Κωνσταντινούπολη, από πολίτες και ξένους, στην οικία του Καισάριου, νότια από την Αγορά του Θεοδοσίου. Από εκεί βάδισαν ταυτόχρονα προς το Παλάτιο και προς την οικία του Ίλλου στρατηγού από την Ισαυρία, υποστηρικτή του Ζήνωνα. Ο Αυτοκράτορας σχεδόν έπεσε στα χέρια των εξεγερθέντων, που επικράτησαν της Φρουράς, καθώς την χτυπούσαν οι πολίτες από τις στέγες των οικιών τους. Όμως κατά τη νύκτα ο Ίλλος κατάφερε να περάσει μία μονάδα Ισαύρων στρατιωτών από τη Χαλκηδόνα στην Κωνσταντινούπολη και αφού δωροδόκησε τους φύλακες του Ζήνωνα, τον ελευθέρωσαν. Την άλλη ημέρα ο Μαρκιανός και οι αδελφοί του, βλέποντας πως δεν είχαν έρθει οι ενισχύσεις του Γότθου στρατηγού Θεοδώριχου Στράβωνα έγκαιρα και πως η κατάσταση έγινε απελπιστική, ζήτησαν άσυλο στο ναό των Αγ. Αποστόλων, αλλά συνελήφθησαν. 

Εστάλησαν στην Καισάρεια της Καππαδοκίας. Εκεί με τη βοήθεια μερικών μοναχών προσπάθησαν να ξεφύγουν. Ο Ρωμύλος και ο Προκόπιος Ανθέμιος μετέβησαν στη Ρώμη, αλλά ο Μαρκιανός δεν επέτυχε να αποδράσει. 

## Αναφορές


## Πηγές
* Evagrius Scholasticus, Historia ecclesiastica, 3.26.
* Theodorus Lector, 4209.
* Theophanes the Confessor, AM 5971
* John Bagnall Bury, "X.2 The Revolts of Marcian and Illus (A.D. 479‑488)", in History of the Later Roman Empire, Dover Books [1923], 1958. pp. 395, 397-398
* J.R. Martindale, Prosopography of the Later Roman Empire, 1980, Cambridge University Press, ISBN 0-521-20159-4, pp. 1073–74
* Mathisen, Ralph W., "Anthemius (12 April 467 - 11 July 472 A.D.)", De Imperatoribus Romanis
* Smith, Dictionary of Greek and Roman Biography and Mythology, v. 1, pp.

Κατηγορία:Βυζαντινοί του 5ου αιώνα
Κατηγορία:Οίκος Προκοπίου
Κατηγορία:Βυζαντινοί σφετεριστές
Σαφής και ασαφής αθεϊσμός

**Ασαφής** και **σαφής αθεϊσμός** είναι τύποι αθεϊσμού τους οποίους έχει επινοήσει ο Τζορτζ Σμίθ (George H. Smith). Σύμφωνα με τον Σμιθ σαφής Αθεϊσμό, έχουν απορρίψει την ιδέα της ύπαρξης κάποιου θεού, ή θεότητας ενώ ο ασαφής αθεϊστές, αν και δεν πιστεύουν σε κάποια θεότητα, δεν έχουν απορρίψει την έννοια ή δεν την έχουνε σκεφτεί.

## Ασαφής αθεϊσμός
Ο Σμιθ ορίζει τον ασαφή αθεϊσμό ως την απουσία θεϊστικής πίστης χωρίς συνειδητή απόρριψη της. Η απουσία θεϊστικής πίστης, περιλαμβάνει κάθε μορφή μη πίστης σε κάποια θεότητα. Αυτό θα κατηγοριοποιούσε ως «ασαφής άθεους» όλους τους ενήλικες οι οποίοι δεν άκουσαν ποτέ τους για θεότητες καθώς και εκείνους τους ενήλικες που δεν έδωσαν ποτέ σημασία στην ιδέα. Τα παιδιά επίσης συμπεριλαμβάνονται, σε αυτή την κατηγορία, αν και, ανάλογα με τον συγγραφέα, συμπεριλαμβάνονται και τα παιδιά. Το 1772, ο Βαρόνος του Χόλμπαχ έγραφε: «*Όλα τα παιδιά γεννιούνται Άθεοι· δεν έχουν ιδέα για τον Θεό»*. Ο Σμιθ δεν σχολιάζει τα παιδιά, αλλά σίγουρα κατατάσσει ως άθεους ορισμένα παιδιά που δεν είναι γνώστες της έννοιας της θεότητας

## Σαφής αθεϊσμός
Ο Σμιθ παρατήρησε ότι μερικά κίνητρα για τον σαφή αθεϊσμό είναι λογικά και μερικά όχι. Για τα ρασιοναλιστικά κίνητρα, γράφει:

Για τον Σμιθ, ο κριτικός σαφής αθεϊσμός, χωρίζεται σε 3 ομάδες
# Η άποψη που εκφράζεται με την δήλωση «Δεν πιστεύω στην ύπαρξη του θεού ή κάποιου υπερφυσικού όντος» μετά από το «η αποτυχία του θεϊσμού να προσκομίσει αποδείξεις είναι αρκετό» Αντιμέτωποι με την απουσία αποδείξεων και τεκμηρίωσης, αυτό το είδος του κριτικού αθεϊσμού δεν βρίσκει κανένα λόγο να πιστεύει σε υπερφυσικά όντα.
# Η άποψη που εκφράζεται με την δήλωση «Ο Θεός δεν υπάρχει» ή «η ύπαρξη του θεού είναι αδύνατη» μετά το «μια συγκεκριμένη ιδέα για τον Θεό, όπως αυτή του Χριστιανισμού κρίνεται ως παράλογη και αντιφάσκει με τον ευατό της.»
# Η άποψη που «αρνείται να συζητήσει την ύπαρξη ή μη ενός θεού» επειδή «η έννοια ενός θεού είναι ακατανόητη»

## Δείτε επίσης
* Αγνωστικισμός
* Απαθεϊσμός
* Ιγνωστικισμός
* Μη θεϊσμός

## Παραπομπές


## Πηγές
* 
* 

Κατηγορία:Αθεϊσμός